**J E G Y Z Ő K Ö N Y V**

**Készült:** Pétervására Város Önkormányzat Képviselő-testületének 2015. június 18-án (csütörtökön) 15.00 órakor megtartott ülésén.

**Jelen vannak:** Eged István FIDESZ-KDNP polgármester

Boros Csaba FIDESZ-KDNP alpolgármester

Abelovszki Ildikó képviselő

Barta Gábor képviselő

Juhász Attila képviselő

Tóth János képviselő

Varró Magdolna képviselő

**Meghívottak:** Dr. Varga Attila jegyző

Deák Bernadett intézményvezető

Dr. Nagy Kálmán háziorvos

Dr. Kerekesné Galambosi Ágnes fogorvosi asszisztens

Dr. Tatár Borbála Ildikó fogorvos

Bíróné Ludvig Orsolya védőnő

Nagyné Kovács Tünde védőnő

Deli Orsolya ügykezelő

Kovácsné Égető Edit jkv.

**Eged István FIDESZ-KDNP polgármester**

Köszönti az ülés résztvevőit, megállapítja az ülés határozatképességét, mert a 7 képviselőből mindenki jelen van. Az ülést megnyitja. Javasolja a meghívón feltüntetett napirendi pontok tárgyalását, amit a képviselők egyhangúan elfogadtak.

**NAPIRENDI PONTOK**

1. Tájékoztató Pétervására város egészségügyi ellátásnak helyzetéről.

Előterjesztő: Eged István polgármester

1. A Szántó Vezekényi István Művelődés Háza és Könyvtár 2013-2015. június 15. terjedő időszakról szóló beszámolójának megtárgyalása.

Előterjesztő: Eged István polgármester

1. Ingatlan vásárlás megtárgyalása.

Előterjesztő: Eged István polgármester

1. Kérdések, interpellációk.

**Napirendi pontok tárgyalása**

**1./ Napirend**

Tájékoztató Pétervására város egészségügyi ellátásnak helyzetéről.

**Eged István FIDESZ-KDNP polgármester**

Tájékoztatja a jelenlévőket, hogy a kért beszámolók részben megérkeztek.

Szomorúan veszik tudomásul, hogy vannak orvosok, akik nem veszik a fáradságot, hogy megtiszteljék a város vezetését azzal, hogy eljönnek az ülésre.

Megújult egészségügyi központot van, aki megbecsüli, van aki panaszkodik.

Dr. Kerekes Szilárd fogorvostól nem beszámoló, hanem egy levél érkezett. Pár sort felolvas a levélből.

Kéri a megjelenteket, hogy aki úgy gondolja, az egészítse ki a beszámolóját, mondja el véleményét, hozzászólását.

**Nagyné Kovács Tünde védőnő**

Tájékoztatás képen elmondja, hogy az eszközök, amivel dolgoznak már elég régi beszerzésűek. Sajnos egyre többet elromlanak, némely dolognak a javítatása gondot okoz.

Jelenleg a hallásvizsgáló tört el amit a babáknál használnak. Megkérdezték a javíttatása kb. 70 ezer forintba kerül.

**Dr. Varga Attila jegyző**

Az új nem lenne olcsóbb?

**Eged István FIDESZ-KDNP polgármester**

Ezt az eszközt gyakran kell használni?

**Nagyné Kovács Tünde védőnő**

Igen nagyon sűrűn használják, gyakorlatilag naponta.

Az új hallásvizsgáló kb. 180 ezer forintba kerülne, ha jól tudja.

**Eged István FIDESZ-KDNP polgármester**

Utána kell nézni, hogy pontosan mennyi az ára.

**Varró Magdolna képviselő**

Dr. Nagy Kálmán háziorvosnál, és a fogorvosnál felsorolt hiányosságok észbe vannak tartva, folyamatban vannak.

A felújításnál tervezési és anyagi hiányosságok álltak fent.

Reméli a betegek is meg fogják becsülni.

A beszámolók tükrözi, hogy az ott dolgozók lelkiismereten végzik munkájukat.

100 éves múltú szervezet a védőnőké, gratulál hozzá.

**Tóth János képviselő**

Tudják, hogy az Egészségügyi Központ hátsó udvara rossz állapotú. Egyelőre, csak átmenetileg tudják a problémát megoldani. A végleges megoldáson dolgoznak.

**Dr. Kerekesné Galambosi Ágnes egészségügyi dolgozó**

A levélben az ott dolgozók panaszait, gondjait sorolja föl.

Nagy gond, hogy a télen reggeltől délutánig ott ültek a közmunkások az előtérben. Most az iskolakerülő diákok vannak ott.

**Eged István FIDESZ-KDNP polgármester**

Ez akkor egy észrevétel. Akkor hol van Dr. Kerekes Szilárd fogorvos beszámolója?

**Dr. Varga Attila jegyző**

Azt mondta, hogy tekintsük ezt annak.

**Eged István FIDESZ-KDNP polgármester**

Annak idején –mikor készült az Egészségügyi Központ felújításának tervezése- kérte az orvosokat, hogy a tervezésnél vegyenek részt. Dr. Kerekes Szilárd nem jött el.

A vállalkozó háziorvosok miért várják azt el, hogy más oldja meg helyettük az eszközök beszerzését?

**Dr. Kerekesné Galambosi Ágnes egészségügyi dolgozó**

A levélben nem csak a fogászati, hanem az összes kolléga panasza le van írva.

**Eged István FIDESZ-KDNP polgármester**

A mentőknek nem hátul kell beállni, ha betegért jönnek, hanem be tudnak állni elől is.

**Dr. Nagy Kálmán háziorvos**

Most a lépcsőn viszik le a beteget, jobb lenne tolni.

**Barta Gábor képviselő**

A folyosón nem lehetnének ott a székek ahhoz, hogy a hordágy elférjen.

A betegek a két váróteremben üljenek le, és szólítani kell őket.

**Dr. Nagy Kálmán háziorvos**

Megint csak a beléptető rendszer felé haladunk.

**Barta Gábor képviselő**

Sorszámos rendszer nem lehet.

**Dr. Nagy Kálmán háziorvos**

Kéri, hogy a beléptető rendszert tartsák evidenciában.

**Eged István FIDESZ-KDNP polgármester**

A védőnőktől kérdezi, hogy mi a helyzet a rühösséggel és a hepatitis A-val.

**Nagyné Kovács Tünde védőnő**

A rühösség szűnőben van, de vissza fog térni. Hepatitis jelenleg nincs.

**Eged István FIDESZ-KDNP polgármester**

Kiknél jelentkezik?

**Nagyné Kovács Tünde védőnő**

Családoknál.

**Dr. Nagy Kálmán háziorvos**

Ahol aggályos az otthoni higiéniai szokások.

**Dr. Varga Attila jegyző**

Be kell vonni a Roma Nemzetiségi Önkormányzatot.

**Eged István FIDESZ-KDNP polgármester**

A komfort nélküli házakból most megszűnt pár.

**Nagyné Kovács Tünde védőnő**

Igen egy család elköltözött.

Megjegyzi, hogy kimondottan nem pénzfüggő a higiéniai viszonyok.

**Eged István FIDESZ-KDNP polgármester**

Ez valahol nevelés kérdése is.

**Nagyné Kovács Tünde védőnő**

Igen. 10-12 éve nem volt ilyen.

De ez nem csak nálunk jellemző.

**Barta Gábor képviselő**

A felsorolt észrevételekkel kapcsolatban csak annyit szeretne mondani, hogy neki eddig ezekről senki nem szólt.

**Eged István FIDESZ-KDNP polgármester**

Dr. Tatár Borbála hűtőszekrény problémájával mi a helyzet?

**Dr. Varga Attila jegyző**

Megoldódott, közös lesz. (Veszélyes hulladék tárolására szolgál.)

**Eged István FIDESZ-KDNP polgármester**

Rendelési idő betartása!

A beléptető rendszer kiépítése ebben az évben már nem valószínű.

Kérdezi, hogy ezzel a napirenddel kapcsolatban van-e valakinek még kérdése, hozzászólása.

Amennyiben nincs kérdés kéri, hogy aki tudomásul veszi Pétervására város egészségügyi ellátásnak helyzetéről szóló tájékoztatót, az kézfelemeléssel jelezze.

Megállapítja, hogy a képviselő-testület a tájékoztatót tudomásul vette.

**2./ Napirend**

A Szántó Vezekényi István Művelődés Háza és Könyvtár 2013-2015. június 15. terjedő időszakról szóló beszámolójának megtárgyalása.

**Eged István FIDESZ-KDNP polgármester**

Bőséges anyagot kaptak.

**Deák Bernadett intézményvezető**

Igen terjedelmes lett az anyag, mivel 2013-2015. évet öleli át.

Köszöni, hogy részt vehettek a pályázaton.

**Varró Magdolna képviselő**

Ez tényleg egy beszámoló, ebben minden benne van.

Elismerését fejezi ki.

Annyit szeretne elmondani, hogy a nagyteremre a harmonika ajtót be kell tervezni.

**Tóth János képviselő**

Teljesen megújult az épület. Köszöni a munkát.

**Eged István FIDESZ-KDNP polgármester**

Teljesen egyetért Varró Magdolna képviselő asszony szavaival.

Kérdezi, hogy van-e még valakinek kérdése, hozzászólása?

Amennyiben nincs kérdés kéri, hogy aki egyetért, a Szántó Vezekényi István Művelődés Háza és Könyvtár 2013-2015. június 15. terjedő időszakról szóló beszámolóval az kézfelemeléssel szavazzon.

A képviselőtestület **egyhangú szavazattal** az alábbi határozatot hozta:

**Pétervására Város Önkormányzat képviselőtestületének 60/2015. (VI.18.) határozata**

Pétervására Város Önkormányzat Képviselőtestülete a Szántó Vezekényi István Művelődés Háza és Könyvtár 2013-2015. június 15. terjedő időszakról szóló munkájáról szóló beszámolót az előterjesztésben foglaltak szerint elfogadta.

**Határidő**: azonnal

**Felelős**: Eged István polgármester

**3./ Napirend**

Ingatlan vásárlás megtárgyalása.

**Eged István FIDESZ-KDNP polgármester**

Az anyagot mindenki megkapta és tanulmányozhatta.

Annyival szeretné kiegészíteni, hogy a Kormánymegbízott úr javasolta, hogy vegyük meg az említett ingatlant.

Az ingatlan megvásárlása 6 hónapos opció kikötésével történne, az önkormányzati forrás rendelkezésre állása függvényében.

Kérdezi, hogy van-e ezzel kapcsolatban valakinek kérdése, hozzászólása?

Amennyiben nincs kérdés kéri, hogy aki egyetért, az ingatlan megvásárlásával az kézfelemeléssel szavazzon.

A képviselőtestület **egyhangú szavazattal** az alábbi határozatot hozta:

**Pétervására Város Önkormányzat képviselőtestületének 61/2015. (VI.18.) határozata**

1. Pétervására Város Önkormányzat Képviselő-testülete (a továbbiakban: Képviselőtestület) úgy dönt, hogy – előzetes független ingatlan értékbecslést követően - megvásárolja Herceg Ferencné 3250 Pétervására, Széchenyi u. 7. és Stuller János 3100 Salgótarján, Kun út 37. szám alatti lakosoktól, a ½- ½ tulajdoni arányban kizárólagos tulajdonukban álló pétervásárai 108 hrsz-ú lakóház, udvar, megnevezésű összesen 801 négyzetméter nagyságú ingatlant.

2. A fenti ingatlan a Pétervásárai Közös Önkormányzati Hivatal (a továbbiakban: Hivatal) épülete mellett fekszik, és a Hivatalban működő Járási Hivatal, valamint a Járási Hivatal Kormányablakának a kialakítását fogja szolgálni. A Képviselőtestület hozzájárulását adja ahhoz, hogy az ingatlanra a Járási Hivatal kialakítását követően a Heves Megyei Kormányhivatal (a továbbiakban: Kormányhivatal) javára ingyenes földhasználati jog kerüljön bejegyzésre.

3. A Képviselőtestület megbízza Dr. Bajzát György ügyvédet, hogy készítse el a szükséges adás-vételi szerződést, és felhatalmazza Eged István polgármestert a szerződés aláírására. Az ingatlan vételárának átutalása a szükséges forrás rendelkezésre állását követően, legkésőbb 2015. december 15-ig történik meg.

**Határidő**: értelem szerint

**Felelős**: Eged István polgármester

**4./ Napirend**

Kérdések, interpellációk.

**Eged István FIDESZ-KDNP polgármester**

Több dologról kell határozat hoznunk.

Tájékoztatja a jelenlévőket, hogy több éve már hogy a Rákóczi szövetségnek támogatást nyújtanak. Ebben az évben 20.000.- Ft támogatásra gondolt.

Munkájukról minden évben küldeni tájékoztatást.

Kérdezi, hogy ezzel kapcsolatban van-e valakinek más javaslata?

Amennyiben nincs kérdés kéri, hogy aki egyetért, a Rákóczi Szövetség támogatásával az kézfelemeléssel szavazzon.

A képviselőtestület **egyhangú szavazattal** az alábbi határozatot hozta:

**Pétervására Város Önkormányzat képviselőtestületének 62/2015. (VI.18.) határozata**

1. Pétervására Város Önkormányzat Képviselőtestülete (a továbbiakban: Képviselőtestület) úgy dönt, hogy összesen 20.000 Ft-tal támogatja a Rákóczi Szövetséget.

2. A Képviselőtestület a támogatást a 2015. évi költségvetési rendeletében meghatározott felhalmozási keret terhére biztosítja.

**Határidő**: azonnal

**Felelős**: Eged István polgármester

**Eged István FIDESZ-KDNP polgármester**

Sokan megkeresnek bennünket támogatás ügyében, amit lehetőségeinkhez mérten tudunk teljesíteni. Most az egri gyermekosztály kér támogatást. Javasol 10.000.- Ft-ot.

Kérdezi, hogy ezzel kapcsolatban van-e valakinek más javaslata?

Amennyiben nincs kérdés kéri, hogy aki egyetért, az egri gyermekosztály támogatásával az kézfelemeléssel szavazzon.

A képviselőtestület **egyhangú szavazattal** az alábbi határozatot hozta:

**Pétervására Város Önkormányzat képviselőtestületének 63/2015. (VI.18.) határozata**

1. Pétervására Város Önkormányzat Képviselőtestülete (a továbbiakban: Képviselőtestület) úgy dönt, hogy összesen 10.000 Ft-tal támogatja a Bugát Pál Kórház Csecsemő és Gyermekosztályt EKG készülék vásárlásában.

2. A Képviselőtestület a támogatást a 2015. évi költségvetési rendeletében meghatározott felhalmozási keret terhére biztosítja.

**Határidő**: azonnal

**Felelős**: Eged István polgármester

**Eged István FIDESZ-KDNP polgármester**

Tájékoztatja a jelenlévőket, hogy június 24-én ünnepélyes testületi ülést fognak tartani a Feledi képviselő-testülettel együtt. Erre az alkalomra szeretné meghívni a külsős bizottsági tagokat is.

**Varró Magdolna képviselő**

Tarnavölgyi Idegenforgalmi Egyesülettel kapcsolatban elmondja, hogy nem kezelte senki.

Saját maga fizetgette a számlavezetést, és intézte a könyvelést.

Kapott az ügyészségtől levelet az egyesülettel kapcsolatban. Nem igazán szeretne ezzel tovább foglalkozni, ezért javasolja hogy szüntessék meg.

Ez az egyesület annak idején a templom és a szakiskola látogatottság, azaz a turizmus fellendítésére jött létre.

A templom látogatásával nem is volt baj, a problémát a szakiskola jelentette, mert elzárkóztak az egyesület elől. Indokolták ezt azzal, hogy nincs ember a nyitva tartásra illetve a takarításra.

**Eged István FIDESZ-KDNP polgármester**

Ha ez a javaslata a képviselő asszonynak, akkor szüntessük meg.

**Varró Magdolna képviselő**

Kéri, hogy értesítsék az ügyészséget a megszüntetésről.

**Barta Gábor képviselő**

Közvilágítással kapcsolatban szeretné elmondani, hogy szóljanak, ha olyanról tudnak, hogy valahol nincs közvilágítás, mert nekünk kell bejelenteni.

A Horgász Egyesülettel kapcsolatban elmondja, hogy az eső folyamatosan mossa be a sarat, ezért szükségük lenne kb. 20 méter betonelemre.

**Eged István FIDESZ-KDNP polgármester**

Elmondja, hogy a térünnep megrendezésével kapcsolatosan beadott pályázat nem nyert.

Kérdés, hogy csináljunk-e tér ünnepet. Az önkormányzat anyagi helyzete nemigen engedi ezt most meg.

**Varró Magdolna képviselő**

Ha nem lesz térünnep, akkor az augusztus 20-i ünnepséget (tűzijátékot) kell műsorral kiegészíteni.

**Eged István FIDESZ-KDNP polgármester**

Tűzijáték lesz, illetve egy kis műsor-autós bemutató.

**Barta Gábor képviselő**

Ha nincs rá pénz, akkor ne legyen térünnep.

**Tóth János képviselő**

A kilátóval kapcsolatban elmondja, hogy örültek neki, hogy megépült.

Ugyanakkor már szóltak neki, hogy találtak eldobált sörösüvegeket, reméli más probléma nem fog felmerülni.

Megjegyzi, hogy véleménye szerint szemét eldobására vonatkozó tiltó táblák kihelyezése jó dolog lenne. Esetleg néha-néha a rendőrök is szétnézhetnének arra felé.

**Eged István FIDESZ-KDNP polgármester**

A táblák kihelyezését jó ötletnek tartja.

**Barta Gábor képviselő**

Az illemhely hiányára oda kell figyelni. Mobil WC-re gondolt.

**Eged István FIDESZ-KDNP polgármester**

Kérdezi, hogy van-e még valakinek bejelenteni valója?

**Dr. Varga Attila jegyző**

Barta Gábor sikeres mezőőri vizsgát tett. Munkatörvény alapján kell alkalmazni a továbbiakban, mint mezőőr.

**Pétervására Város Önkormányzat képviselőtestületének 64/2015. (VI.18.) határozata**

1. Pétervására Város Önkormányzat Képviselőtestülete úgy dönt, hogy Barta Gábor 3250 Pétervására, Köztársaság út 3. szám alatti lakost 2015. július 1-től mezőőri munkakörben, alkalmazza.

2. A munkaviszony 8 órás határozatlan idejű.

3. Besorolás a Munka Törvénykönyvről szóló 2012. évi II. törvény alapján. A dolgozó havi 7.000 Ft Cafetériában is részesül.

**Határidő:** értelem szerint

**Felelős:** Eged István polgármester

**Eged István FIDESZ-KDNP polgármester**

Lakossági ivóvíz és csatornaszolgáltatás ráfordításának csökkentésére támogatás kérelem benyújtásáról kellene szavazni.

**Pétervására Város Önkormányzat képviselőtestületének 65/2015. (VI.18.) határozata**

1. Pétervására Város Önkormányzat Képviselőtestülete (a továbbiakban: Képviselőtestület) úgy dönt, hogy 2015. évre vonatkozóan, a lakossági ivóvíz és csatornaszolgáltatás ráfordításainak csökkentésére támogatási kérelmet kíván benyújtani.

2. A Képviselőtestület felhatalmazza a polgármestert a támogatási igényre vonatkozó rendelet pályázatához szükséges mellékletek, és nyilatkozatok aláírására.

**Határidő:** azonnal, illetve folyamatos

**Felelős:** Eged István polgármester

**Eged István FIDESZ-KDNP polgármester**

Kérdezi, hogy van-e még valakinek kérdése, hozzászólása?

Amennyiben nincs az ülést **bezárja**.

**K.m.f.**

**Eged István Dr. Varga Attila**

**FIDESZ-KDNP jegyző**

**polgármester**