**J E G Y Z Ő K Ö N Y V**

**Készült:** Pétervására Város Önkormányzat Képviselő-testületének és Feled Község Önkormányzat Képviselő-testületének 2015. június 24-én (szerdán) 15.00 órakor megtartott ünnepélyes ülésén.

**Jelen vannak:** Eged István FIDESZ-KDNP polgármester

Boros Csaba FIDESZ-KDNP alpolgármester

Abelovszki Ildikó képviselő

Barta Gábor képviselő

Juhász Attila képviselő

Tóth János képviselő

Varró Magdolna képviselő

**Meghívottak:** Mihályi Gábor Feled Község polgármestere

Barta László alpolgármester

Veres Ferdinánd képviselő

Varga Gabriella képviselő

Czene Gábor képviselő

Feledy Zoltán képviselő

Éli Tamás képviselő

Dr. Varga Attila jegyző

Dr. Kerekes Tibor aljegyző

Braun József pénzügyi oszt. vez.

Deák Bernadett önk. tanácsadó

Végh István ált. isk. igazgató

Szántóné Drotár Judit biz. tag

Szántó Lászlóné biz. tag

Szántó Árpád biz. tag

Eged János biz. tag

Deli Orsolya ügykezelő

Kovácsné Égető Edit jkv.

**Eged István FIDESZ-KDNP polgármester**

Nagy szeretettel köszönti a megjelenteket, elsősorban Feled Község polgármesterét és a Képviselő-testület tagjait, a meghívott vendégeket.

Javasolja a meghívón feltüntetett program szerint haladjanak. Az ülést megnyitja.

**PROGRAM - NAPIRENDI PONTOK**

1. A testvér-települési kapcsolatok áttekintése kötetlen beszélgetés formájában.
2. Séta Pétervásárán, a felújított Római Katolikus Templom (a Palócok Péterkei Székesegyháza”) megtekintése.
3. Vacsora.

**1./ Napirend**

A testvér-települési kapcsolatok áttekintése kötetlen beszélgetés formájában.

**Eged István FIDESZ-KDNP polgármester**

Átadja a szót Feled Község Polgármesterének.

**Mihályi Gábor Feled Község polgármestere**

Szintén nagy szeretettel köszönti ezen az ünnepélyes ülésen megjelenteket.

Nagyon örült a meghívásnak, és szívesen tettek ennek eleget.

Elmondja, hogy Ő személy szerint már több napja itt tartózkodik Magyarországon, mert a Mátrában tartott konferencián vett részt. A konferencián az Európai Uniós pályázatokkal kapcsolatban tárgyaltak.

Reméli, hogy a baráti kapcsolatot a két település között újra el fogják mélyíteni.

A két település nincs nagy távolságra egymástól.

**Eged István FIDESZ-KDNP polgármester**

A formaságokon túllépve kéri mind a két település jelenlévő vezetőit, képviselőit, hogy pár szóban mutatkozzanak be egymásnak közvetlen beszélgetés formájában.

A bemutatkozás után kéri a jelenlévő testületeket, mint testvértelepüléseket, hogy fogadjanak el egy határozatlan időre szóló „Együttműködési megállapodás”-t, amit a jegyző úr elkészített.

Kérdezi, hogy ezzel kapcsolatban van-e valakinek javaslata, kiegészíteni valója?

Amennyiben nincs kiegészítés, javaslat kéri, hogy aki egyetért a két település között kötendő „Együttműködési megállapodás” elfogadásával az kézfelemeléssel szavazzon.

A képviselőtestület **egyhangú szavazattal** az alábbi határozatot hozta:

**Pétervására Város Önkormányzat képviselőtestületének 66/2015. (VI.24.) határozata**

1. Pétervására Város Önkormányzat Képviselő-testülete (a továbbiakban: Képviselőtestület) megerősíti Feled Község Önkormányzatával, 2000. június 13-án kötött, és a 45/2000. (IX.7.) képviselőtestületi határozattal elfogadott Együttműködési Megállapodásban megfogalmazott célokat, pontokat.

2. A Képviselőtestület kifejezi abbéli szándékát, hogy Feled Községgel új kibővített tartalommal létrejövő, határozatlan idejű Együttműködési Megállapodást kíván kötni.

3. A Képviselőtestület, felkéri Eged István polgármestert, hogy az Együttműködési Megállapodás tartalmát Feled Község polgármesterével egyeztesse le, és azt a következő testületi ülésre terjessze elő.

**Határidő**: értelem szerint

**Felelős**: Eged István polgármester

**Mihályi Gábor Feled Község polgármestere**

Szintén megkérdezi, hogy ezzel kapcsolatban van-e valakinek más javaslata, kiegészíteni valója?

Amennyiben nincs kéri, hogy aki egyetért a két település között kötendő „Együttműködési megállapodás” elfogadásával az kézfelemeléssel szavazzon.

A képviselőtestület **egyhangú szavazattal** elfogadta az „Együttműködési megállapodás aláírását.

**Eged István FIDESZ-KDNP polgármester**

Kéri a polgármester kollégát, hogy írják alá az „Együttműködési megállapodás”-t.

(Ünnepélyes aláírás, kézfogás, taps.)

**Feledy Zoltán képviselő**

Röviden elmondja, a jelenlévőknek, hogy ez a kapcsolat, ami a 1990-es évek közepétől él, hogy jött létre a két település között.

**Mihályi Gábor Feled Község polgármestere**

Tisztelettel meghívja a jelenlévőket a 2015. július 11-én tartandó Falunapra.

A pétervásárai focicsapat is ott lesz.

**Eged István FIDESZ-KDNP polgármester**

Megköszöni és elfogadja a meghívást.

Javasolja, hogy a délutánt kötetlen formában folytassák. Az ülést bezárja.

**K.m.f.**

**Eged István Dr. Varga Attila**

**FIDESZ-KDNP jegyző**

**polgármester**